Diari Oficial de la Generalitat Valenciana


Sumari del DOGV 6203, del 10-02-2010 (2010/795)

Bases específiques corresponents a la convocatòria de les proves selectives per a la provisió, per promoció interna, d'una plaça de tècnic de medi ambient, grup A2, tècnic mitjà d'administració especial.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6203

Data del DOGV
:   10-02-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/795


Data del document
:   21-01-2010

Organisme emissor
:   Ajuntament de l'Alcúdia

Tipus de document
:   Anunci

Descriptors 

:   * Alcúdia, l'
    * concurs administratiu

Bases específiques corresponents a la convocatòria de les proves selectives per a la provisió, per promoció interna, d'una plaça de tècnic de medi ambient, grup A2, tècnic mitjà d'administració especial. [2010/795]  
La Junta Municipal de Govern, en la sessió del dia 15 de desembre de 2009, aprovà les bases específiques corresponents a la convocatòria de les proves selectives per a la provisió, per promoció interna, d'una plaça de tècnic de medi ambient, les quals s'esmenten tot seguit:  
Bases específiques corresponents a la convocatòria per a la provisió d'una plaça de tècnic medi ambient pel torn de promoció interna.  
Base primera. Objecte de la convocatòria  
1.1. Denominació de la plaça: tècnic medi ambient.  
1.1.1. Grup: A2  
1.1.2. Naturalesa: funcionari de carrera.  
1.1.3. Escala: administració especial.  
1.1.4. Subescala: tècnica.  
1.1.5. Classe: tècnics mitjans.  
1.2. Sistema selectiu: concurs oposició promoció interna.  
1.3. Número total de places convocades  
1.3.1. Torn promoció interna: una.  
Base segona. Requisits dels aspirats  
Els aspirants hauran de reunir els següents requisits:  
a) Per a poder prendre part en el procés selectiu, serà necessari acreditar una antiguitat, d'almenys dos anys en l'escala d'administració general o especial, subescala administrativa i estar en servici actiu en aquest Ajuntament com a funcionari de carrera del grup C1.  
b) Tenir la nacionalitat espanyola o ser nacional d'un país de la Unió Europea o d'altre estat, en els termes que preveu l'article 57 de la Llei 7/1970.  
c) Posseir la capacitat funcional per al desenvolupament de les feines del lloc de treball.  
d) Tenir complits els 16 anys d'edat i no haver aconseguit l'edat de jubilació forçosa, establerta en 65 anys.   
e) Estar en possessió del títol de diplomat universitari o equivalent. Les equivalències dels títols al·legats hauran de ser justificades per l'interessat.   
f) No haver sigut separat per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a què exercien en el cas del personal laboral, en el qual haguera sigut separat o inhabilitat. En el cas de ser nacional d'un altre estat, no trobar-se inhabilitat o en situació equivalent ni haver sigut sotmès a sanció disciplinària o equivalent que impedisca, en el seu estat, en els mateixos termes, l'accés a l'ocupació pública.   
Base tercera. Presentació de sol·licituds i drets d'examen  
3.1. Lloc: Registre General de l'Ajuntament, o en la forma que determina l'article 38.4 de la Llei 30/1992, de 26 de Novembre, de Règim Jurídic de les Administracions Publiques i del Procediment Administratiu Comú.  
3.2. Termini: 20 dies naturals comptats a partir de l'endemà de la publicació de l'extracte de la convocatòria en el Boletín Oficial del Estado.  
3.3. Forma: les sol·licituds es faran en la forma establerta en la base 4.1. de les bases generals.   
3.4. Òrgan al qual s'adrecen: alcalde president de l'Ajuntament de L'Alcúdia.  
3.5. Drets d'examen  
3.5.1. Import: seixanta euros (60 euros).  
3.5.2. Pagament: el pagament d'aquests drets es farà a la tresoreria municipal, per mitjà d'ingrés bancari o resguard d'abonament, si és el cas, per gir postal o telegràfic, dels drets d'examen fixats en 60 euros. Compte bancari: Caixa Rural de l'Alcúdia, número de compte 0029-0322-67-0612092927. Els citats drets d'examen només seran tornats als qui no siguen admesos al procediment selectiu per falta d'algun dels requisits exigits per a hi prendre part.  
Base quarta. Admissió d'aspirants  
El contingut d'aquesta base es regeix pel que disposa la base cinquena de les bases generals.  
Base cinquena. Tribunals qualificadors  
5.1. Composició  
President: un funcionari de carrera designat per l'Alcaldia.  
Secretari: el de la corporació o funcionari que siga designat a l'efecte.   
Vocals:  
- Un representant de l'administració del Consell de la Generalitat Valenciana, designat per la Direcció General d'Administració Local.  
- Un funcionari de carrera designats per la corporació designat per l'Alcaldia.  
5.2. Regulació  
El contingut d'aquesta base es regeix pel que disposa la base sisena de les bases generals. Tots el component del tribunal tindran veu i vot.  
Base sisena. Inici i desenvolupament de les proves  
El contingut d'aquesta base es regeix pel que disposa la base setena de les bases generals.  
Base setena. Sistema selectiu i qualificació dels exercicis  
El sistema selectiu serà el concurs oposició. Les proves, la seua qualificació i el programa temari d'aquestes, així com el barem per al concurs, seran els continguts en els annexos a aquestes bases específiques.  
Base octava. Publicitat de les qualificacions, llista i proposta d'aprovats pel tribunal, presentació de documents, nomenament i presa de possessió.  
El contingut d'aquesta base es regeix pel que preveuen les bases deu, onze, dotze, tretze, catorze i quinze de les bases generals.  
Base novena. Aplicació de les bases generals  
En tot el que no està previst en aquestes bases específiques, s'estarà al que disposen les bases generals de selecció del personal al servei de les entitats locals de la Comunitat Valenciana, publicades en el Diari Oficial de la Generalitat Valenciana número 5155, de data 15 de desembre de 2005 i en el Butlletí Oficial de la Província de València número 114, de data 15 de maig de 2006.  
Les referències a les publicacions en el Butlletí Oficial de la Província de València i en el Diari Oficial de la Generalitat Valenciana s'entendran fetes en el Diari Oficial de la Generalitat Valenciana.  
Base deu. Recursos  
El contingut d'aquesta base es regeix pel que disposa la base quinzena de les bases generals.  
Base onze  
Aquestes bases específiques es troben a disposició dels interessats en les dependències municipals, en horari d'oficina de 09.00 a 14.00 hores.  
ANNEX I  
Sistema de selecció  
El procediment selectiu serà el concurs oposició, que consistirà en realitzar els exercicis que s'estableixen a continuació.  
A. Oposició  
1. Primer exercici. De caràcter obligatori i eliminatori.  
Consistirà en desenrotllar, per escrit durant un temps màxim de dues hores, un tema, entre dos proposats pel tribunal immediatament abans de realitzar l'exercici, entre els continguts en el programa annex II, sense que necessàriament se n'hagen d'ajustar-se a cap epígraf concret.  
En l'exercici es valoraran el coneixement del tema o temes desenvolupats, l'exposició, la redacció i la claredat de les idees. Els aspirants hauran de llegir l'exercici al tribunal, que podrà fer-los preguntes sobre els continguts exposats.  
Aquest exercici es qualificarà de 0 a 10 punts, sent eliminats els aspirants que no aconseguisquen els 5 punts.  
2. Segon exercici. De caràcter obligatori i eliminatori.  
Consistirà en la resolució, per escrit, d'un supòsit pràctic, d'entre dos proposats pel tribunal, dirigits a avaluar la capacitat dels aspirants per a efectuar les tasques relacionades amb els continguts del programa. El temps màxim per a la realització d'esta prova es fixarà pel tribunal en atenció a la seua dificultat, així com la possibilitat de que els aspirants puguen fer ús de textos legals o codis de lleis que vagen proveïts (no així de llibres de text, textos legals comentats, col·leccions de jurisprudència o formularis).   
Aquest exercici es qualificarà de 0 a 10 punts, sent eliminats els aspirants que no aconseguisquen els 5 punts.  
3. Tercer exercici. De caràcter obligatori i no eliminatori.  
Consistirà en traduir, per escrit, dos textos proposats pel tribunal, un del castellà al valencià i altre del valencià al castellà. La duració d'aquest exercici serà com a màxim de 40 minuts.  
En aquest exercici es valorarà el nivell del coneixement del valencià que posseeixen els aspirats.   
Aquest exercici es qualificarà de 0 a 3 punts.  
B. Concurs  
La fase de concurs, que en cap cas tindrà caràcter eliminatori, és regirà pel barem de mèrits que consta en l'annex III, sent la valoració màxima que és pot obtindre en aquesta fase del procés fins a 14 punts.  
La fase de concurs és realitzarà després de celebrar la fase d'oposició i sols per a qui l'haja superada.  
Sols és valoraran els mèrits anteriors a la data de finalització del termini de presentació d'instàncies.  
El mèrits hauran d'acreditar-se per mitjà de documents originals o fotocòpies compulsades.  
ANNEX II   
Temari  
A) Matèries comunes  
1. Les fonts de dret públic. La llei: concepte i caràcters. Les lleis estatals. Les lleis ordinàries i orgàniques. Normes del govern amb força de llei. Lleis estatals i autonòmiques. El reglament: concepte i classes.   
2. L'administrat: capacitat. L'acte administratiu: concepte, elements, classes. L'eficàcia dels actes administratius. Executivitat. La notificació. La publicació.  
3. La invalidesa de l'acte administratiu. Nul·litat i anul·labilitat. El principi de conservació de l'acte administratiu. La revisió d'actes per la pròpia administració. Revocació d'actes. La rectificació d'errors materials i de fet.   
4. El procediment administratiu. Fases. Terminació del procediment. Desistiment, renúncia i caducitat. L'execució forçosa dels actes administratius.   
5. Els recursos administratius. Classes de recursos administratius.   
6. Organització municipal: L'alcalde. El ple. La junta de govern local. Les comissions informatives.   
7. Règim de sessions i acords de les corporacions locals. Les sessions. Les seues classes i requisits. Acord de les corporacions locals. Sistema de votació. Actes i certificacions.   
8. Potestat sancionadora de l'administració. Llei 30/1992, de Règim Jurídic de les Administracions Publiques i del Procediment Administratiu Comú, Reglament del Procediment per a l'Exercici de la Potestat Sancionadora (RD 1398/1993).  
B) Matèries específiques.  
9. Concepte de medi ambient. Relació humana amb el medi ambient i necessitat de protecció. Distribució de competències: internacional, europea, estatal, autonòmica i local.  
10. La Classificació dels usos del sòl en el PGOU de l'Alcúdia.   
11. L'avaluació d'impacte ambiental. Legislació estatal i autonòmica. Procediment.   
12. L'Estudi d'impacte ambiental del PGOU de l'Alcúdia.  
13. Regulació del sòl no urbanitzable, Llei 10/2004, de 9 de desembre de la Generalitat.   
14. Llei 2/2006, de Prevenció de la Contaminació i qualitat ambiental. Objectius i instruments. Règim de l'autorització ambiental integrada.  
15. Llei 2/2006. Règim de la Llicència Ambiental. Nomenclàtor d'activitats molestes, insalubres, nocives i perilloses.   
16. Llei 2/2006. Comunicació ambiental. Modificacions de l'autorització ambiental integrada i de la llicència ambiental. Règim d'adaptació per a les instal·lacions existents. Règim sancionador.  
17. Agenda Local 21 de l'Alcúdia. Diagnòstic socioambiental. Fòrum de participació ciutadana. Pla d'Acció. Sistema d'indicadors.  
18. El Consell Municipal de Medi Ambient.   
19. Llei 11/1994 d'Espais Naturals Protegits de la Comunitat Valenciana. Categories d'espais protegits. Declaració i efectes. Ordenació i gestió dels espais protegits. Infraccions i sancions.   
20. Decret 32/2004, del Consell, pel qual es crea i regula el Catàleg valencià d'espècies de fauna amenaçada, i s'estableixen categories i normes de protecció.  
21. Recursos hídrics. Distribució de l'aigua a la natura. El cicle hidrogeològic. Usos de l'aigua. Gestió de l'aigua. Consideracions sanitàries de l'aigua de consum humà.  
22. Contaminació de les aigües. Tipus de contaminació. Problemàtica de les aigües subterrànies, continentals i marines. Origen de la contaminació. Tipus de contaminants. Depuració d'aigües. Classificació dels tractaments. Esquema bàsic d'un sistema de depuració d'aigües urbanes.  
23. Ordenança reguladora del vessament d'aigües residuals al clavegueram municipal. Objectiu i àmbit. Vessaments d'aigües residuals industrials: permisos i condicions. Règim sancionador.   
24. Legislació forestal estatal i autonòmica. Incendis forestals, plans d'actuació d'àmbit local.  
25. Gestió i organització de l'ús públic de la muntanya. Ús recreatiu: senderisme i esports de muntanya, circulació de vehicles, acampades i ús de les instal·lacions recreatives.  
26. Zones verdes (parcs i jardins). Concepte i efectes sobre la qualitat de vida. Els arbres de les places i carrers. Planificació per a la creació d'una zona verda. Consideracions ecològiques i de demanda dels usuaris. Elements constructius i dotacions. Plantacions vegetals: arbres, palmeres, arbustos, plantes vivaces, gespa, plantes anuals, aquàtiques i suculentes.  
27. Zones verdes: manteniment. Treballs de conservació, resembrat i reposició, adobs, podes, control de malalties i plagues. Neteja, reciclatge de residus, fauna. Calendari de treballs. Manteniment d'infrastructures. Gestió ecològica de les zones verdes.  
28. Contaminació atmosfèrica. Concepte i fonts. Efectes a escala local i global. Principals contaminants biològics, físics i químics: fonts i efectes.  
29. Contaminació acústica. Concepte, fonts i efectes sobre la salut. Normativa estatal, autonòmica.  
30. Ordenança municipal de protecció contra la contaminació acústica.  
31. Residus. Concepte i classes. Residus sòlids urbans. Regulació i competències.  
32. Residus perillosos. Regulació i competències.  
33. Regulació de la caça a la Comunitat Valenciana (Llei 13/2004).  
34. Regulació de la pesca continental a la Comunitat Valenciana.  
35. El paisatge. Concepte i components. Aspectes visuals del paisatge i factors que intervenen. Classificació dels paisatges. Fragilitat visual. Impactes i correccions. Normativa valenciana de protecció del paisatge.  
36. Mobilitat sostenible. Insostenibilitat del model actual. Noves propostes i polítiques de mobilitat.   
37. Diagnòstic i pla de mobilitat sostenible de l'Alcúdia.  
38. Ordenança municipal de tinença d'animals. Introducció. Obligacions del propietari. Circulació d'animals. Mesures sanitàries i de protecció. Registre municipal d'animals. Règim sancionador.  
39. Responsabilitat en matèria de medi ambient: administrativa, civil i penal (el delicte ecològic).  
40. Llei 27/2006, per la qual es regulen els drets d'accés a la informació, de participació pública i d'accés a la justícia en matèria de medi ambient.  
ANNEX III  
Barem de mèrits de la fase de concurs  
La valoració dels mèrits al·legats i degudament acreditats pels aspirants en la fase de concurs s'ajustarà al següent barem, el qual no podrà superar els 14 punts.  
A) Serveis prestats. Es valoraran a raó de 0,20 punts per cada any complet de serveis prestat a l'administració com administratiu, fins a un màxim de 5 punts. A aquest efecte es computaran els serveis prestats en l'administració que s'hagen reconegut a l'empar d'allò que s'ha disposat per la Llei 70/1978, de 26 de novembre, i la resta de normativa aplicable. No es computarà el temps prestat en règim de comissió de serveis.  
B) Titulacions i diplomes. Es valoraran sempre que no constituïsquen requisit per a l'accés a la plaça. S'atorgarà major puntuació a aquelles que tinguen relació amb les característiques de la plaça, fins a un màxim de 2 punts, de la manera següent:  
En cas de diverses titulacions, només es valorarà la de superior categoria dins de cada apartat.  
Titulacions que no tinguen relació amb les característiques de la plaça:  
B.1. Títol de doctorat: 1 punts.  
B.2. Títol de llicenciat: 0,50 punts.  
B.3. Títol de diplomat o haver superat tres cursos de carrera universitària: 0,25 punts.  
Titulacions que tinguen relació amb les característiques de la plaça:  
B.1. Títol de doctorat: 2 punts.  
B.2: Títol de llicenciat: 1,5 punts.  
B.3. Títol de diplomat o haver superat tres cursos de carrera universitària: 1 punt.  
C) Cursos de formació. Es valoraran els cursos de formació impartits pels aspirants, que tinguen relació amb el lloc de treball, fins a un total de 4 punts, segons el següent barem:  
- De 20 a 24 hores: 0,15 punts.  
- De 25 a 49 hores: 0,30 punts.  
- De 50 a 74 hores: 0,5 punts.  
- De 75 a 99 hores: 0,75 punts.  
- De 100 a 200 hores: 1 punt.  
- De 201 o més hores: 2 punts.  
Únicament es valoraran els cursos, impartits o rebuts, convocats o organitzats per la Universitat o l'administració pública, o qualsevol altre curs homologat pel IVAP.  
D) Coneixement de valencià  
L'acreditació de coneixement de valencià s'efectuarà segons el que preveu l'article 16 del Decret 33/1999, de 9 de març, del Govern Valencià, i es valorarà de la manera següent, fins a un màxim de 3 punts:  
- Certificat de coneixement oral: 0,50 punts.  
- Certificat de grau elemental: 1,5 punts.  
- Certificat de grau mitjà: 2,5 punts.  
- Certificat de grau superior: 3 punts.  
Només es valorarà el certificat de major grau aportat per cada aspirant.  
L'Alcúdia, 16 de desembre de 2009.- L'alcalde: Robert Martínez Correcher.